CELEX: 
Language: hr
Date: 2017-01-31 00:00:00
Title: DELEGIRANA UREDBA KOMISIJE (EU) …/... o dopuni Uredbe (EU) br. 251/2014 Europskog parlamenta i Vijeća u pogledu odobrenih proizvodnih postupaka za dobivanje aromatiziranih proizvoda od vina

OBRAZLOŽENJE
            
            
               1. KONTEKST DELEGIRANOG AKTA
            
            
               Uredbom (EU) br. 251/2014 Europskog parlamenta i Vijeća o definiciji, opisivanju, prezentiranju, označivanju i zaštiti oznaka zemljopisnog podrijetla aromatiziranih proizvoda od vina Komisiji se daju ovlasti za donošenje delegiranih akata o uspostavljanju odobrenih proizvodnih postupaka za dobivanje aromatiziranih proizvoda od vina.
            
            
               Svrha je ovog delegiranog akta utvrditi takve odobrene proizvodne postupke, uzimajući u obzir proizvodne postupke koje je preporučila Međunarodna organizacija za vinogradarstvo i vinarstvo (OIV).
            
            
               Ova inicijativa nije uključena u program REFIT. No, prijedlog je izrađen uzimajući u obzir vodeća načela „bolje regulative”.
            
            
               2.PRAVNA OSNOVA, SUPSIDIJARNOST I PROPORCIONALNOST
            
            
               Pravna je osnova za ovaj delegirani akt Uredba (EU) br. 251/2014 Europskog parlamenta i Vijeća od 26. veljače 2014. o definiciji, opisivanju, prezentiranju, označivanju i zaštiti oznaka zemljopisnog podrijetla aromatiziranih proizvoda od vina
                  1
               , a posebno njezin članak 4. stavak 2.
            
            
               
                  Države članice odgovorne su za provedbu odredaba te uredbe. Međutim, potrebno je osigurati da se pravila o aromatiziranim vinima primjenjuju jedinstveno u svim državama članicama kako bi se spriječilo prijevarno postupanje, osigurala zaštita potrošačâ i izbjeglo nepošteno tržišno natjecanje. Stoga je zakonodavac Komisiji dodijelio ovlasti za provođenje mjera, posebno u pogledu proizvodnih metoda odobrenih za proizvodnju aromatiziranih proizvoda od vina.
               
            
            
               Mjere koje bi samostalno poduzele države članice ne bi bile dovoljne da se njima zajamče dosljedne i nediskriminirajuće odredbe. Štoviše, obveza poštovanja posebnih nacionalnih propisa uzrokovala bi proizvođačima aromatiziranih proizvoda od vina prekomjerno opterećenje i povećanje troškova. To bi bilo štetno i za potrošače, koji bi mogli biti dovedeni u zabludu u odnosu na sastav ili prirodu konačnog proizvoda.
            
            
               3.EVALUACIJA, SAVJETOVANJE I PROCJENA UČINKA
            
            
               Savjetovanja u koja su bili uključeni stručnjaci iz svih 28 država članica provedena su u okviru stručne skupine za poljoprivredna tržišta, posebno u vezi s aspektima obuhvaćenima područjem primjene Uredbe o jedinstvenoj zajedničkoj organizaciji zajedničkih tržišta (podskupina „Vino”), tijekom sastanaka održanih 30. svibnja i 19. srpnja 2016. na kojima je predstavljen i dogovoren nacrt dokumenta. Nacrt ovog akta slao se Europskom parlamentu i Vijeću pri sazivanju sastanaka stručne skupine.
            
            
               Osim toga, o proizvodnim postupcima za aromatizirane proizvode od vina raspravljalo se u kontekstu sastanaka skupine za građanski dijalog, tijekom kojih je Komisija prikupila informacije, mišljenja i preporuke stručnjaka za aromatizirane proizvode od vina.
            
            
               Između država članica i proizvođačâ aromatiziranih proizvoda od vina postoji Konsenzus o proizvodnim postupcima odobrenima ovim delegiranim aktom, koji su utvrđeni uzimajući u obzir proizvodne postupke koje je preporučila i objavila Međunarodna organizacija za vinogradarstvo i vinarstvo (OIV). Iz tog se razloga provedba procjene učinka nije smatrala potrebnom.
            
            
               Nacrt delegirane uredbe od 23. rujna do 21. listopada 2016. bio je postavljen na portalu Bolja regulativa i nije bilo reakcija na njega.
            
            
               4.UTJECAJ NA PRORAČUN
            
            
               Prijedlog neće imati učinak na proračun EU-a.
            
            
               DELEGIRANA UREDBA KOMISIJE (EU) …/...
            
            
               оd 31.1.2017.
            
            
               o dopuni Uredbe (EU) br. 251/2014 Europskog parlamenta i Vijeća u pogledu odobrenih proizvodnih postupaka za dobivanje aromatiziranih proizvoda od vina
            
         
         
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) br. 251/2014 Europskog parlamenta i Vijeća od 26. veljače 2014. o definiciji, opisivanju, prezentiranju, označivanju i zaštiti oznaka zemljopisnog podrijetla aromatiziranih proizvoda od vina
                  2
               , a posebno njezin članak 4. stavak 2.,
            
            
               budući da:
            
            
               (1)Aromatizirani proizvodi od vina tradicionalno se proizvode u Uniji, čine važan sektor za proizvođače i potrošače i važan su čimbenik u plasmanu poljoprivrednih proizvoda Unije. Zahtjevi, ograničenja i opisi u skladu s kojima se moraju proizvoditi aromatizirana vina utvrđeni su člankom 4. Uredbe (EU) br. 251/2014. Njime se Komisiji daju i ovlasti za donošenje delegiranog akta radi utvrđivanja proizvodnih postupaka za dobivanje aromatiziranih proizvoda od vina.
            
            
               (2)Kako bi se postigla visoka razina zaštite potrošača, spriječilo prijevarno postupanje te osiguralo pošteno tržišno natjecanje među proizvođačima, potrebno je utvrditi jasno definirane kriterije proizvodnje aromatiziranih proizvoda od vina. Nadalje, u skladu s člankom 4. Uredbe (EU) br. 251/2014 Komisija mora uzeti u obzir proizvodne postupke koje je preporučila i objavila Međunarodna organizacija za vinogradarstvo i vinarstvo (OIV).
            
            
               (3)Proizvodni postupci za aromatizirane proizvode od vina koje je preporučio i objavio OIV uključeni su u rezoluciju OIV-a OENO 439-2012 i trebali bi se upotrebljavati kao referentna točka za utvrđivanje proizvodnih postupaka odobrenih u Uniji. No, iz konzultacija stručnjakâ država članica i predstavnikâ sektora aromatiziranih proizvoda od vina proizlazi da neki od tih postupaka ne odražavaju u potpunosti tradicionalne načine proizvodnje u Uniji. Stoga bi ih trebalo prilagoditi i dopuniti kako bi bolje odgovarali potrebama proizvođačâ u pogledu metoda proizvodnje i očekivanjima potrošača u pogledu kvalitete proizvodâ,
            
            
               DONIJELA JE OVU UREDBU:
            
            
               Članak 1.
            
            
               Proizvodni postupci za aromatizirane proizvode od vina
            
            
               U skladu s Uredbom (EU) br. 251/2014, odobreni proizvodni postupci za dobivanje aromatiziranih proizvoda od vina jesu oni navedeni u prilogu ovoj uredbi.
            
            
               Članak 2.
            
            
                Stupanje na snagu
            
            
               Ova uredba stupa na snagu dvadesetog dana od dana objave u Službenom listu Europske unije.
            
            
               Ova je uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 31.1.2017.
            
            
               
                     Za Komisiju
               
               
                     Predsjednik
                     Jean-Claude JUNCKER
               
            
         
         
            
                  
                     (1)
                  SL L 84, 20.3.2014., str. 14.
               
               
                  
                     (2)
                  SL L 84, 20.3.2014., str. 14.
               
            
      
    ---documentbreak--- 
      
         
         
            
               Popis odobrenih proizvodnih postupaka iz 
                  članka 4. stavka 2. Uredbe (EU) br. 251/2014
            
            
                     
                        Br.
                     
                  
                  
                     
                        Proizvodni postupak
                     
                  
                  
                     
                        Svrha
                     
                  
                  
                     
                        Uvjeti primjene
                     
                  
                  
                     
                        Zahtjevi
                     
                  
               
                     
                        1
                     
                  
                  
                     
                        Dokiseljavanje i otkiseljavanje
                     
                  
                  
                     
                        Povećati ili smanjiti titracijsku kiselost i stvarnu kiselost (smanjenje ili povećanje pH) kako bi se postigla posebna organoleptička svojstva i povećala stabilnost.
                     
                  
                  
                     
                        Elektromembranska obrada
                     
                     
                        Obrada kationskim izmjenjivačima 
                     
                  
                  
                     
                        Za obradu elektromembranama radi dokiseljavanja primjenjuju se, mutatis mutandis, zahtjevi iz Dodatka 14. Uredbi Komisije (EZ) br. 606/2009
                           1
                        .
                     
                     
                        Za elektromembransku obradu adi otkiseljavanja primjenjuju se, mutatis mutandis, zahtjevi iz Dodatka 17. Uredbi  (EZ) br. 606/2009.
                     
                     
                        Za upotrebu kationskih izmjenjivača primjenjuju se, mutatis mutandis, zahtjevi iz Dodatka 15. Uredbi  (EZ) br. 606/2009. 
                     
                  
               
                     
                        2
                     
                  
                  
                     
                        Filtracija i centrifugiranje
                     
                  
                  
                     
                        Postići: 
                     
                     
                        prozirnost proizvodâ, 
                     
                     
                        biološku stabilnost uklanjanjem mikroorganizama, 
                     
                     
                        kemijsku stabilnost.
                     
                  
                  
                     
                        Protok aromatiziranih proizvoda od vina kroz filtre koji zadržavaju suspendirane čestice, tvari u otopini u koloidnom stanju.
                     
                     
                        Filtracija se može provoditi sa ili bez inertnih sredstava za filtriranje, s pomoću organskih ili mineralnih membrana, uključujući polupropusne membrane.
                     
                  
                  
                     
                  
               
                     
                        3
                     
                  
                  
                     
                        Korekcija boje i okusa
                     
                  
                  
                     
                        Prilagoditi boju proizvoda.
                     
                     
                        Osigurati posebna organoleptička svojstva proizvoda.
                     
                  
                  
                     
                        Obrada enološkim ugljenom.
                     
                     
                        Obrada polivinilpolipirolidonom.
                     
                  
                  
                     
                        Ugljen: najviše 200 g/hl
                     
                     
                        Polivinilpolipirolidon: najviše 80 g/hl
                     
                  
               
                     
                        4
                     
                  
                  
                     
                        Povećanje sadržaja alkohola
                     
                  
                  
                     
                        Povećati udio alkohola
                     
                  
                  
                     
                        Uklanjanje vode: 
                     
                     
                        otehnikama obogaćivanja vina oduzimanjem vode, poput obrnute osmoze;
                     
                     
                        okriokoncentracijom zamrzavanjem i uklanjanjem nastalog leda.
                     
                     
                        Refermentacija dodavanjem šećerâ za fermentaciju koji se nalaze među onima navedenima u Prilogu I. stavku 2. Uredbe (EU) br. 251/2014 i naknadnim vrenjem zahvaljujući odabranim kvascima.
                     
                  
                  
                     
                  
               
                     
                        5
                     
                  
                  
                     
                        Smanjenje sadržaja alkohola
                     
                  
                  
                     
                        Smanjiti udio alkohola
                     
                     
                  
                  
                     
                        Izdvajanje etanola uporabom fizikalnih postupaka razdvajanja.
                     
                  
                  
                     
                        Obrađeni aromatizirani proizvodi od vina ne smiju imati organoleptičke nedostatke i moraju biti pogodni za izravnu ljudsku potrošnju.
                     
                     
                        Smanjenje sadržaja alkohola u aromatiziranim proizvodima od vina ne može se obaviti ako se tijekom pripreme aromatiziranog proizvoda od vina dogodio jedan od sljedećih postupaka:
                     
                     
                        -dodavanje alkohola
                     
                     
                        -koncentracija
                     
                     
                        -refermentacija
                     
                  
               
                     
                        6
                     
                  
                  
                     
                        Stabilizacija vina na tartarate
                     
                  
                  
                     
                        Postići stabilnost vina na tartarate, odnosno na kalijev hidrogen tartarat i kalcijev tartarat te ostale kalcijeve soli.
                     
                  
                  
                     
                        Obrada elektrodijalizom
                     
                     
                        Obrada kationskim izmjenjivačem tijekom koje bazno vino teče kroz kolonu ispunjenu polimernom smolom koja djeluje kao neotopivi polielektrolit i čiji se kationi mogu razmjenjivati s kationima iz okruženja.
                     
                     
                        Hlađenje držanjem proizvoda na sniženoj temperaturi
                     
                  
                  
                     
                        Za obradu elektrodijalizom primjenjuju se, mutatis mutandis, zahtjevi iz Dodatka 7. Uredbi (EZ) br. 606/2009.
                     
                     
                        Za upotrebu kationskih izmjenjivača primjenjuju se, mutatis mutandis, zahtjevi iz Dodatka 12. Uredbi  (EZ) br. 606/2009.
                     
                     
                     
                  
               
                     
                        7
                     
                  
                  
                     
                        Miješanje
                     
                  
                  
                     
                        Prilagoditi završni organoleptički profil aromatiziranih proizvoda od vina
                     
                  
                  
                     
                        Miješanje različitih proizvoda iz sektora vina, kako je navedeno u članku 3. točkama 2.(a), 3.(a) i 4.(a) Uredbe (EU) br. 251/2014.
                     
                  
                  
                     
                  
               
                     
                        8
                     
                  
                  
                     
                        Konzerviranje zagrijavanjem
                     
                  
                  
                     
                        Očuvati proizvod osiguravanjem mikrobiološke stabilnosti.
                     
                  
                  
                     
                        Toplinska obrada, uključujući pasterizaciju. Zagrijavanje na temperaturu potrebnu za uklanjanje kvasaca i bakterija.
                     
                  
                  
                     
                  
               
                     
                        9
                     
                  
                  
                     
                        Bistrenje
                     
                  
                  
                     
                        Ukloniti netopive komponente
                     
                  
                  
                     
                        Uporaba sljedećih pomoćnih tvari u preradi:
                     
                     
                        -jestiva želatina
                     
                     
                        -biljne bjelančevine iz pšenice i graška
                     
                     
                        -želatina od ribljeg mjehura
                     
                     
                        -kazein i kalijevi kazeinati
                     
                     
                        -albumin iz jaja
                     
                     
                        -bentonit
                     
                     
                        -silicijev dioksid u obliku gela ili koloidne otopine
                     
                  
                  
                     
                  
               
         
         
            
                  
                     (1)
                  Uredba Komisije (EZ) br. 606/2009 od 10. srpnja 2009. o utvrđivanju određenih detaljnih pravila za provedbu Uredbe Vijeća (EZ) br. 479/2008 u pogledu kategorija proizvoda od vinove loze, enoloških postupaka i primjenjivih ograničenja (SL L 193, 24.7.2009., str. 1.).